Document ID: /roh_data/filtered/fineweb-2-filterrobots_roh.jsonl.gz/46855

Pro Infirmis Grischun amplifitgescha sias purschidas
Da la situaziun extraordinariamain difficila che nus avain per il mument èn pertutgads spezialmain fitg umans cun in impediment. I smanatschan solitariadad, tema existenziala ed ina malsegirtad pli e pli gronda.
Cun il messadi «Nus essan vinavant qua per Vus» amplifitgescha Pro Infirmis Grischun sia purschida da cussegliaziun. Ils suandants servetschs stattan a partir d’immediat a disposiziun a persunas cun in impediment:
- contacts persunals e regulars via telefon, e-mail u communicaziun en scrit
- organisaziun da cumissiuns
- cussegliaziun psicosociala
- cussegliaziun en connex cun dumondas giuridicas
- agid e sustegn en cas d’ina situaziun finanziala precara
- cussegliaziun d’assistenza
- dumondas generalas
Per las persunas pertutgadas èsi impurtant d’avair posts da consultaziun e da contact cumpetents.
Noss pli impurtants servetschs
Pro Infirmis sustegna cun ses servetschs umans cun impediments e lur confamigliars d'organisar lur vita e porscha agid en impurtants secturs da la vita sco abitar, lavurar e concepir il temp liber.
8780 uras per la cussegliaziun
Las assistentas socialas ed ils assistents socials da Pro Infirmis Grischun han sustegnì l'onn passà durant 8'780 uras 853 umans che tschertgavan cussegl. La cussegliaziun è gratuita e confidenziala e na sa drizza betg mo a persunas cun impediments, mabain er a lur confamigliars.